Iisrael - Lähis-Ida ainus demokraatia.
Jeruusalemm - maailma vaidlusaluseim kinnisvara.
Juuda ja Samaaria - maailm määratles nad Läänekaldaks.
Meedia püüab seda varjata.
Tõsilood tõelistest inimestest: isadest, emadest, lastest, peredest.
Need on Iisraeli südamaa inimesed.
Teekond jätkub Joosua ja Kaalebi raportiga.
JOSHUA & CALEB IISRAELI SÜDAMAAL
MATTI BLUMBERG
Intervjuu siin Esh Kodeshis on põnev. Ma pole iial nii palju viinapuid näinud,
kuigi töötan viinamarjaistanduses siin Juuda- ja Samaariamaal.
Siin on uusi istandusi, maju ja lapsi.
Oled osa selles kõiges. Oled elanud siin kolm aastat ja töötad sekretärina.
Tahame keskenduda sinu loole ja sellele, kuidas siia jõudsid.
Kolisid USAst siia 8-aastaselt. Läksite kohanemiskeskusse.
Sealt kolisite kohe Juuda- ja Samaariamaale.
Küsin esmalt,
mis sundis teid kohe Juudasse ja Samaariasse tulema.
Mu vanemad oskaksid vastata. Olin 8,5-aastane, kui Tekoasse tulime.
Arvan, et siinne elustiil oli see,
mis neid tõmbas.
Siin on kaunis.
Siin on palju ruumi ja õhk on puhas.
Siin on kogukond. Paljudele on need tähtsad asjad.
Nad uskusid ka Juuda ja Samaaria asustamisse,
mis on hetkel oluline ettevõtmine.
Mu vanemad uskusid sellesse. Kasvasin isegi seda uskuma.
Kuhu esmalt elama kolisite? - Pulmade järel Ma'ale Heverisse.
See asub Tekoa piirkonnas Har Hevronis.
Kui olime viis aastat seal elanud, otsustasime, et tahtsime midagi,
mis maa asustamise aspektist veelgi tähtsam on.
Tahtsime kohta, kus iga pere loeb
ja mis vajas toetust.
Nii otsustasime siia üles kolida.
Kui esimest korda siia sõitsime ning nägin teel viinapuuaedu ja puid,
ütlesin mehele: "Siin hakkamegi elama."
Kaunis koht. - Nii see on.
Läheme veel veidi ajas tagasi.
Millised olid algaastad, kujunemisaastad, kui 8-aastane olid?
Kolisite Juudasse ja Samaariasse.
Milles see sügav side seisnes?
Kasvasid ja hakkasid seda ise mõistma.
Haarasid nägemusest ise kinni.
Nüüd realiseerid seda oma elus. Mis sind selle paigaga ühendas?
Saabusime Tekoasse esimest korda, kui tulime sõpra vaatama.
Ema tundis siin kedagi. Elasime siis veel kohanemiskeskuses.
Sõitsime bussiga siia. Bussi loobiti kividega. Palju kive oli.
Ema käskis bussipõrandale heita.
Lebasime põrandal.
Tõusime, kui kiviloopimine lõppes. Teised istusid rahulikult paigal.
Olime ainsad lapsed, kes hirmunult põrandal lebasid.
Ja ...
Mäletan seda täpselt,
sest see aitas mõista, kui tähtis on seal elada.
Esh Kodesh tähendab 'püha tuli'. See on vägev nimi kogukonnale.
Tennessees ei ole vist Püha tule nimelist kohta.
See on kaalukas nimi.
Keegi ei mäleta, kes selle nime välja mõtles.
Ütlesin varem, et Esh Kodesh rajati
tapetud Esh Kodeshi mälestuseks.
Aga kohal polnud nime, enne kui keegi tuli siia
ja küsis, mis on selle künkatipu nimi.
Siin elas toona paar selli.
Keegi vastas: Esh Kodesh. Keegi ei tea siiani, kes seda pakkus.
See on vägev nimi. Tõeliselt tore.
Mõne aja eest,
Esh Kodeshi algaastail,
hakati siia viinapuid istutama.
Esimene inimene, kes hakkas viinapuid istutama,
hankis esimesed vajalikud asjad viinamäe jaoks:
metallpostid ja muud asjad.
Ta viis need sinna nõlvale.
Kui ta järgmine hommik sinna läks, olid need kadunud.
Siis viis ta sinna taramaterjali.
Kui ta järgmine päev tara ehitama läks, olid need kadunud.
Polnud muud võimalust, kui hakata öösiti viinamäel magama.
Ta hankis materjalid, viis need viinamäele ja ööbis seal.
Tasapisi viinamägi laienes.
Tuli juurde inimesi, kes istutasid uusi viinapuuaedu.
Pole ebatavaline, et istikuid maast välja kistakse
või viinamäele sisse murtakse.
Kes neid välja kitkub? Kes viis minema mehe materjalid?
Araabiakülade elanikud ei taha meid siia.
Meie taga on Qusra.
See on väga vägivaldne küla.
Nad on häirinud meid Esh Kodeshi algusest peale.
Aga me ei lase end heidutada.
Jääme siia. Oleme visad.
Isegi kui uute viinapuude istutamine võtab aasta, teeme seda.
Umbes aasta eest
oli mul teisel pool Esh Kodeshit asuvas orus puid.
Puud rebiti koos juurtega välja. Istutasime uuesti.
Selline see elu siin on. Tuleb väga tugev olla.
Tuleb lihtsalt jätkata ega lasta neil asjadel julgust võtta.
Need ei lõpe kunagi. Me ei tohi lasta neil end peatada.
Milles nad teid siin Esh Kodeshis süüdistavad?
Kas väidetakse, et olete nende maal? See pole ju tõsi.
Esh Kodeshi suhtes mingit poliitilist debatti ei käi.
Esh Kodesh asub iisraellaste maaomandil.
Kuid nad ei hooli sellest.
See, kes maa omanik on, on neile ükskõik.
Asi on selles, et nad ei taha meid siia.
Siinsed araablased ei taha meid siia. Nad mõtlevad, et see on Palestiina.
Muidugi pole see Palestiina.
Neid polnud veel olemaski, kui juudi rahvas sündis.
Jumal andis meile maa. See on meie oma.
See on neile raske. Nad peavad õppima, et muud võimalust pole.
Nad peavad alla andma, sest meie ei anna. See on meie igavesti.
Me ei lahku. Jätkame kasvamist ja laienemist. - Laste saamist.
Laste, majade ja maade hankimist.
Aeglaselt. Aga see on meie tee.
Oled ema. Elad Esh Kodeshis.
On asju, millega tuleb tegeleda. Pole tarasid.
Teie vaenlased võivad olla teie naabrid.
Neile ei meeldi, et siin olete. Mis tunde see sinus tekitab?
Oled kindlasti mõelnud sellele. Oled kasvanud sellesse.
Vastutad oma laste heaolu eest.
Kuidas sa sellega tegeled?
Mu enda mõtted on vastupidised, vähemalt tara suhtes.
Ma'ale Heveris oli asunduse ümber tara.
See oli hirmutavam.
Me ei meeldi naabritele ja nad ei taha meid siia.
Nad tungivad asulakeskustesse, tapavad inimesi ja teevad muud.
Nad võisid tarani tulla ja see on väga lähedal.
Siin ei ole tara. Tunnen end turvalisemalt ja rahulikumalt.
See on osa minu usust. Ma ei ütle: "Siiani on minu oma."
Ma ei usu taradesse. Usun, et kõik on meie. Jumal andis maa meile.
Ma ei sea piire, millest kaugemale ma ei tohi oma maal minna.
Kas tulevad päevad, kui lapsed mängivad õues
ja ütled neile: "Jääge maja lähedale. Ärge minge orgu?"
Emana tahad kindlasti lastel silma peal hoida,
kuna siin on intsidente esinenud.
Olen olnud juudi asundustes, kus lapsed jooksevad ringi
ilma ühegi mureta.
Kust see rahu tuleb? Kust saad kindluse, et kõik läheb hästi?
Usume Jumalasse. Usaldame Teda.
Kuid tegelikult,
tunneme end asula keskel, kogukonna sees
väga turvaliselt.
Me ei tunne argiselt hirmu.
Inimesed kardavad palju rohkem maanteedel.
Teed on siin ohtlikud.
Seegi nädal loobiti teel kaht peret kividega.
Kui tuleb lapsed autosse panna ja sõita,
ja kui ema sõidab lastega üksi,
on inimesed veidi rohkem närvis
ohutuse pärast.
Räägime Esh Kodeshi kogukonnast.
Kõikjal näeb istandusi. Mis tööd rahvas siin teeb?
Mida su abikaasa teeb? Mida teised mehed ja naised teevad?
See on üsna kauge koht.
Igaüks teeb, mida tahab.
See on Esh Kodeshis tore.
Kõik ei pea olema õpetajad, põllumehed jne.
Mõned töötavad viinamägedel.
Mõned õpetavad, teised töötavad tipptehnoloogias.
On sõdureid ja mida iganes.
See on märk suurepärasest, õitsvast kogukonnast.
Mis sull siin elades kõige elavamalt meelde on jäänud?
Rääkisid usust ja Jumalast.
Kas on olnud suuri asju, mille taga on olnud Jumal?
Kas midagi on eriliselt meelde jäänud?
Armastan selle kogukonna ilu.
Alati, kui kellelgi sünnib beebi, valmistavad teised perele süüa.
Olem üks suur pere.
Kõik annavad oma panuse
ja aitavad ehitada.
Ehitame asju. On vapustav tunne, alati kui uus hoone valmib.
"Uus maja. Vägev!"
Meil on väga raske laenu saada.
Keegi siin ei saa eluasemelaenu.
On raske ehitada, aga seda tehakse ikkagi.
On tore seda näha. "Taas üks maja valmimas.
Täna panime katuse peale." Laieneme päevhaaval,
kasvame ja tugevneme. Siia tuleb uusi peresid.
Milline on siin tüüpiline pere?
Kas kõik on nagu teie - noored vanemad, väikesed lapsed?
Kas siin on ka vanavanemaid? Mitu last peres on?
Kui suur kogukond see on?
Asulas elab üle saja lapse.
Peresid on 30 ja lapsi on üle saja. Võite ise arvutada.
Enamik elanikest on noored. Enamikul on lapsed.
Varsti kolivad siia mõnede vanavanemad.
Perekonnaring täieneb. - Täpselt. See on tore.
Tõelises kogukonnas on erinevaid ja erinevas eas inimesi.
Kui kõik on noored, pole kedagi, kellele alt üles vaadata.
On uskumatu näha siinsete elanike elu ja selle paiga ilu.
Maa oli varem täiesti paljas. Ja nüüd ...
Millal Esh Kodesh asutati? - 14 aasta eest.
Nüüd naaseb küngastele elu.
Nad olid täiesti söötis ja ootasid teie tulekut.
Näen tugevaid seoseid Piibliga.
Prohvetid ju ennustasid, et maa läheb õitsele.
Kas tunned mõne prohveteeringuga erilist sidet? Neid on vist palju.
On olemas salm: "Uvanu arim venat'u chramim".
"Nad ehitavad linnu ja istutavad viinamägesid."
Tunnen, et seda teemegi. - Täpselt. Seda näeb kõikjal.
Siin on palju viinamägesid. Mitu hektarit neid on?
Need katavad kõik nõlvad.
Üksnes möödunud aastal istutati üle seitsme hektari.
Mitu uut maja? - Kas mullu?
Ma ei arvuta neid aastate järgi. - Palju kasvu.
Arv kasvab. See on hea. - Täpselt prohveteeringu järgi.
Loodame, et kasvame ja laieneme veelgi.
Loodan, et seal nõlval on ühel päeval majad.
On vägev näha usku ja liikumapanevat jõudu.
Paljudel peredel on sarnased lood. Samasugune tuline ind.
Olete siin, kuna Jumal ütles, et kuulute siia.
See on imetlusväärne.
On uskumatu, kuidas sinu elulugu on Piibliga seotud.
Pühakirjas öeldakse: "Istutate viinamägesid Samaaria mägedele."
Ütled: "Nii teemegi. Elame seda." Näen, et see tekitab enesekindlust.
Näen usku, mis sul Jumalasse on.
See inspireerib mind, iga kord kui teie seas aega veedan.
Teil on suur kindlus suuna suhtes, kuhu Jumal teid seadnud on,
ja Tema antud ülesande suhtes. Olete siin just selle hetke jaoks.
Esitan lõpetuseks veel ühe küsimuse?
Millised on sinu unistused?
Kuidas näed tulevikku kolme lapse emana
siin mäekünkaasulas, kus on 30 peret?
Istute mehega pensionipõlves kiiktoolis oma verandal?
Ehk on teil juustes veidi halli? - Mitte iialgi.
Su süles on lapselaps. Mis sa talle räägid?
Unistan sellest, et piirkond on täiesti juutide poolt asustatud.
Kogu küngas meie taga on täis maju.
Et kogukond kasvab.
Seal künkal asunud Ale Ain evakueeriti enam kui kahe aasta eest.
Unistan, et see asustatakse uuesti.
Et tuleb uusi viinamarjaistandusi.
Et istutakse uusi puid ja muud.
Et kõiki orge meist allpool
harivad juudid.
Nad kasvatavad ja müüvad tooteid.
Et kõik siin on rahulik.
Ja tõeliselt hea elu,
ilma muredeta.
Lähen vist väga kaugele.
Elada Jumala tahet järgides.
Tahan veel sügavamale tungida.
On midagi, mis läheb veel sügavamale
sinu sidemes nende küngaste ja mägedega.
See on tuumikusk,
mis ulatub sügavale sinu identiteeti ja selle vundamenti.
Maailma saabub lõpuks rahu. See on alus, millega teil on side.
Mis on sinu ülim nägemus? Lase mõttel vabalt lennata.
Mis on sinu ülim visioon nendele mägedele ja Iisraelile?
Ootame kolmanda templi ehitamist.
Meie elu juhib selle eesmärgi teostumine.
Olla osa sellest. Soovin, et kõik juudid naaseksid Iisraelimaale.
Et saaksime terve maa.
Iisrael pole üksnes Jordani jõe ja mere vahel.
Jordani jõe teine pool ja osa Liibanonist kuuluvad meile.
Need on osa maast, mille Jumal meile andis.
Meil on palju kohti, kuhu kasvada.
Soovin, et oleks rahu. Loodan, et jõuame selleni.
Et oleks kolmas tempel ja siin valitseks rahu.
Ja et kõik ... kõik ...
nagu prohvet ütles: Aharit haYamim, pärast aegade lõppu,
et see kõik teostuks.
Lisainfot Matti Blumbergi ja Esh Kodeshi asunduse kohta:
www.shilohisraelchildren.org
JOSHUA JA CALEBI RAPORT IISRAELI SÜDAMAALT
Tõlge: Monika Jaaguri